Μελετώντας το ενεργειακό σπίτι: μια διδακτική παρέμβαση σε μαθητές Λυκείου, με τη μέθοδο του Εργαστηρίου Αλλαγής (Change Laboratory)
Creators: name: Χαμπίδου, Θεοδώρα Σπυρίδωνα
Publisher: name: Aristotle University of Thessaloniki
Year: 2021
Subjects: Εργαστήριο Αλλαγής
Επεκτατική μάθηση
Θεωρία δραστηριότητας
Ενεργειακό σπίτι
Σπίτι του Σωκράτη
Change Laboratory
Expansive Learning
Activity Theory
Zero Energy House
House of Socrates

description: Πολλές ερευνητικές μελέτες στην παιδαγωγική καταλήγουν στο συμπέρασμα ότι η δημοτικότητα των φυσικών επιστημών και τεχνολογιών, καθώς και το ενδιαφέρον για αυτούς τους τομείς μειώνεται στα σχολεία παγκοσμίως, χρόνο με το χρόνο. Τα μαθήματα των Φυσικών επιστημών πρέπει να γίνουν πιο πολύπλευρα και ενδιαφέροντα, με το να συνδεθούν με σύγχρονα προβλήματα. Είναι επιτακτική ανάγκη οι μαθητές μας να αναπτύξουν τις δεξιότητες του 21ου αιώνα, όπως η κριτική σκέψη, η επικοινωνία, η συνεργασία και η δημιουργικότητα, αλλά και να αποκτήσουν περιβαλλοντική συνείδηση κι ευαισθησία. Η παρούσα εργασία εξετάζει το σχεδιασμό και την υλοποίηση μιας διδακτικής παρέμβασης, η οποία εφαρμόστηκε στα πλαίσια της μη-τυπικής εκπαίδευσης, κατά τη διάρκεια ενός περιβαλλοντικού προγράμματος με μαθητές Β΄ Λυκείου. Συγκεκριμένα, η παρέμβαση είχε ως στόχο την κατανόηση των φυσικών διεργασιών που χρησιμοποιούνται κατά την επεξήγηση της παθητικής θερμικής συμπεριφοράς ενός παθητικού σπιτιού, ή αλλιώς ενός ενεργειακού σπιτιού. Τα σπίτια αυτά κατασκευάζονται, με στόχο την όσον το δυνατόν μεγαλύτερη εκμετάλλευση του περιβάλλοντος για δημιουργία θερμικής άνεσης όλες τις εποχές, χωρίς την επιπλέον χρήση άλλης ενέργειας. Για τη διδακτική παρέμβαση ακολουθήσαμε τη μεθοδολογία Change Laboratory (CL). Αυτή, θεμελιώνεται, θεωρητικά, με την θεωρία του Vygotsky για την ζώνη επικείμενης ανάπτυξης, τη θεωρία δραστηριότητας (activity theory) και τους κύκλους επεκτατικής μάθησης (expansive learning). Στη συγκεκριμένη μέθοδο, εμπλέκονται όλα τα ενδιαφερόμενα μέλη της κοινότητας (γονείς, μαθητές, καθηγητές), διαπιστώνουν τις αντιφάσεις και τα προβλήματα που προκύπτουν στις ακολουθούμενες δραστηριότητες και προτείνουν λύσεις. Συνολικά, πραγματοποιήθηκαν εννιά συναντήσεις, των οποίων τα δεδομένα συγκεντρώθηκαν, όπως ορίζει το Change Laboratory και χρησιμοποιήθηκαν, για τη διαμόρφωση των επεκτατικών κύκλων αλλά και για τη, μετά από ανάλυση, εξαγωγή των συμπερασμάτων. Συμπερασματικά, μπορούμε να πούμε ότι η μεθοδολογία Change Laboratory μπορεί να χρησιμοποιηθεί με επιτυχία και σε διδακτικές παρεμβάσεις μικρής κλίμακας και μπορεί να βοηθήσει στην καλύτερη κατανόηση εννοιών και στην άρση παρανοήσεων των μαθητών.
description: A lot of research studies in pedagogy end up to the conclusion that the popularity of science and technology, as well as interest in these fields is declining in schools worldwide year by year. Science courses need to be made more versatile and interesting, something that can be achieved by finding a connection between these courses and contemporary issues. It is of utmost importance that our students develop the 21st century skills, such as critical thinking, communication, collaboration and creativity, whereas at the same time they acquire environmental awareness and sensitivity. This paper examines the design and implementation of a teaching intervention, which was implemented in the context of non-formal education, during an environmental program which involved second-year senior high school students. In particular, the intervention aimed to promote the understanding of the physical processes that are being used in the explanation of the passive thermal behavior of a passive house, or else a zero energy house. The construction of these houses aims at the best possible exploitation of the environment for the achievement of thermal comfort in all seasons, without demanding the use of additional sources of energy. The methodology adopted for the completion of the teaching intervention is the Change Laboratory (CL) methodology. This is theoretically based on Vygotsky’s theory, known as zone of proximal development theory, on the activity theory and on the expansive learning cycles. In the aforementioned method, all interested parts of the community (parents, students and teachers) are being actively involved, they identify the contradictions and the problems that come up from the undertaken activities and finally they propose solutions. In total, nine sessions were held, of which the data has been gathered according to the guidelines of the Change Laboratory methodology. This data has been used in order to form the expansion cycles and draw conclusions after analyzing the relevant information. In conclusion, we can say that the Change Laboratory methodology can be used successfully in small-scale teaching interventions and can help to better understand concepts and remove students' misunderstandings.